b"\n_START_ARTICLE_\nLlista Robinson\n_START_PARAGRAPH_\nUna llista Robinson \xc3\xa9s un tipus de llista d'exclusi\xc3\xb3 on la gent que hi forma part han expressat volunt\xc3\xa0riament que volen deixar de rebre publicitat. Aquesta publicitat pot ser per correu electr\xc3\xb2nic, correu postal, tel\xc3\xa8fon o fax. En cada cas, les dades de contacte s'emmagatzemaran en una llista negra. Tot i que precisament l'objectiu \xc3\xa9s deixar de rebre publicitat indesitjada o correu brossa, algunes fonts asseguren que en algunes circumst\xc3\xa0ncies pot fins i tot afavorir-la, com ara nivell electr\xc3\xb2nic._NEWLINE_En el cas de l'estat espanyol la llista Robinson \xc3\xa9s gestionada per l'Associaci\xc3\xb3 Espanyola d'Economia Digital. Va ser creada el 1993 per la Federaci\xc3\xb3 de Comer\xc3\xa7 Electr\xc3\xb2nic i Marketing Directe (FECEDM). L'any 2012 la llista Robinson a Espanya comptava ja amb m\xc3\xa9s de 223.000 inscrits.\n_START_SECTION_\nEtimologia\n_START_PARAGRAPH_\nS'anomena llista Robinson degut al protagonista de la novel\xc2\xb7la hom\xc3\xb2nima Robinson Crusoe, de l'autor Daniel Defoe. El fet que el principal personatge de l'obra estigui a\xc3\xafllat de la civilitzaci\xc3\xb3 despr\xc3\xa9s de naufragar en una illa deserta, serveix d'inspiraci\xc3\xb3 per a donar nom a una llista d'exclusi\xc3\xb3 que filtra tot all\xc3\xb2 que arriba de l'exterior.\n_START_SECTION_\nProc\xc3\xa9s\n_START_PARAGRAPH_\nSimplement s'ha d'entrar al lloc web de Listas Robinson i enregistrar-se. El primer pas consisteix a donar-se d'alta com a usuari del website i el segon en aportar les dades personals. \xc3\x89s obligatori facilitar n\xc3\xbamero de tel\xc3\xa8fon, adre\xc3\xa7a postal i de correu electr\xc3\xb2nic als quals es vol limitar l'arribada de publicitat.\n_START_SECTION_\nControv\xc3\xa8rsia\n_START_PARAGRAPH_\nTot i que les llistes Robinson tenen l'objectiu d'impedir la recepci\xc3\xb3 de publicitat no desitjada, diverses fonts han assenyalat la seva inutilitat per aquesta comesa i incl\xc3\xbas l'assenyalen com a responsables de crear l'efecte contrari._NEWLINE_Aix\xc3\xad doncs, suposadament diverses empreses comprarien directament les dades d'aquells usuaris que s'hagin inscrit en les llistes Robinson."